open-index/open-wikipedia-markdown huggingface dataset:
கோரி கங்கா ஆறு

thumb|கோரி பள்ளத்தாக்கு

**கோரி கங்கா'' அல்லது ''கோரி காட் ** (*Gori Ganga also Gori Gad*) என அழைக்கப்படும் இந்த ஆறு உத்தராகண்டம் மாநிலத்தில் உள்ள 
பிதொரோகர் என்னும் மாவட்டத்தில் உள்ள முன்சியரி வட்டத்தில் பாய்கிறது. இது ஐந்து கொடுமுடிகள்  கொண்ட பஞ்சசூலி எனும் பனிமலையில் இருந்து உற்பத்தியாகிறது. மிலாம் பனிப்பாறை, நந்தா தேவியின் வடகிழக்கில் உள்ள ரலாம் நதியின் பனிப்பாறைகள் மற்றும் பஞ்சசூலி சிகரங்களின் மேற்கு முகத்தில் அமைந்துள்ள பியூன்ஷானி மற்றும் உத்தரி & தக்ஷினி பலாட்டி பனிப்பாறைகள் இதன் முக்கிய ஆதாரங்களாகும்.

## பெயர் காரணம்
உள்ளூர் மொழியில் "கோரி" என்றால் வெள்ளை அல்லது சிகப்பு. "காட்" மற்றும் "கங்கை" இரண்டும் ஆற்றைக் குறிக்கும். இந்த ஆற்றின் நீர் நுரைத்து, வெள்ளை களிமண்/மணலைக் கொண்டிருப்பதால், அது பெரும்பாலும் வெண்மையாகவே காட்சியளிக்கிறது.

## மேற்கோள்கள்


பகுப்பு:உத்தராகண்டத்திலுள்ள ஆறுகள்

பகுப்பு:இந்திய ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
யாவேல்

**யாவேல்** (*Jael* அல்லது *Yael* (எபிரேயம்: *Ya'el*, יָעֵל) அல்லது **யாகேல்** என்பவர் எபிரேய வேதாகமத்தில் நியாயாதிபதிகள் நூலில் குறிப்பிடப்பட்டுள்ள ஒரு பெண். இவர் சிசேராவைக் கொன்று, பண்டைய இசுரவேலர்களை யாபீன் மன்னனின் படையினரிடம் இருந்து விடுவித்த கதாநாயகியாகக் குறிப்பிடப்பட்டுள்ளார்.

## குடும்பம்
யாவேல் கேனியரான ஏபேரின் மனைவி ஆவார். கேனியர்கள் ஒரு நாடோடிப் பழங்குடிகள். அவர்களில் சிலர் இசுரவேலருக்கு அருகில் குடியிருந்தனர். இசுரவேலர் இவர்களுடன் பலவிதமான திருமணத் உறவுகளை ஏற்படுத்தியிருந்தனர் என வேதாகமம் பதிவு செய்கிறது. மோசேயின் மாமனார் ஒரு கேனியன் என வெளிப்படையாகத் தெரிகிறது. ஆனால் இது ரெகுவேலா என்று தெளிவாக இல்லை. கேனியர்கள் மீதியானிய குழுவில் ஒரு பகுதியாகவும் இருந்திருக்கலாம்.

## மேற்கோள்கள்

பகுப்பு:கிமு 12-ஆம் நூற்றாண்டு மக்கள்
பகுப்பு:எபிரேய விவிலியத்தில் பெண்கள்
கோ. ப. நல்லசிவம்

பேராசிரியர் **கோ. ப. நல்லசிவம்** அவர்கள் ஒரு தமிழிசை ஆய்வாளர், பேச்சாளர், பல்துறை வல்லுனர்.. இவர் தமிழ்ப்பல்கலைக் கழகத்தின் மொழிப்புல மெய்யியற்துறையின் உதவிப் பேராசிரியராகப் பணிபுரிகிறார்.  *தேவாரம் உணர்த்தும் திருக்கோவில் வழிபாடு* என்ற நூலை எழுதியுள்ளார்.  இவர் பண்ணிசை பயிற்சிகளை வழங்கிவருகிறார்.  

## மேற்கோள்கள்


பகுப்பு:தமிழிசை ஆய்வாளர்கள்
இந்திராவதி அணை

**இந்திராவதி அணை** இந்திராவதி ஆறு மீது கட்டப்பட்டுள்ள ஈர்ப்பு அணை ஆகும்.
இது இந்தியாவின் ஒடிசா மாநிலத்திலுள்ள பவானிபட்னாவிலிருந்து சுமார் 90 கி. மீ தொலைவில் உள்ளது. இது முதன்மை  இந்திராவதி நீர்த்தேக்கத்துடன் 4.32 கி. மீ., நீண்ட மற்றும் 7 மீட்டர் குறுக்களவு  கொண்ட சுரங்கப்பாதை வழியாக இணைக்கப்பட்டுள்ளது. இதன் வெளியேற்றத் திறன் 210 கனமீட்டர்/விநாடி ஆகும். மேலும் இது ஒரு எழுச்சி தண்டை சுழற்றி செல்லும் வகையில் வடிவமைக்கப்பட்டுள்ளது. இது 600 மெகாவாட் மின் உற்பத்தி செய்யும் திறன் கொண்ட அணை ஆகும்.

மேல் இந்திராவதி  திட்டமானது, இந்திராவதி நதியின் நீர் மகாநதி படுகையில் பாயுமாறு வகுக்கப்பட்டிருக்கிறது. இது மின் உற்பத்தி மற்றும் நீர்ப்பாசன வசதிக்காக பயன்படுத்தப்படுகிறது. கூடுதலாக, இந்திராவதி மற்றும் அதன் கிளை நதிகளில் 4 அணைகள் கட்டுதல், 8 கரைகளுடன் கூடிய இணைப்புக் கால்வாய்கள் அமைத்து 1,435.5 மில்லியன் கனமீட்டர் நேரடி திறன் கொண்ட ஒரே நீர் தேக்கத்தை உருவாக்குதல், ஹதி மற்றும் மஹாநதி ஆற்றுப் படுகைகளுக்கு இடையே ஒரு தடுப்பை உருவாக்குதல் ஆகியவை இந்த திட்டத்தின் முக்கிய குறிக்கோள்கள் ஆகும்.

## மேற்கோள்கள்

## வெளியிணைப்புகள்
* Indravati Power Station from Internet Archive

பகுப்பு:ஒடிசாவில் உள்ள அணைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கார்டன் ஆராய்ச்சி மாநாடுகள்

வலது|thumb|கார்டன் ஆராய்ச்சி மாநாடு, 1964

**கார்டன் ஆராய்ச்சி மாநாடுகள்** *(Gordon Research Conferences)* என்பவை மதிப்புமிக்க அனைத்துலக அறிவியல் மாநாடுகளாகும்.வணிக நோக்கமற்ற இதேபெயரிலான நிறுவனம் இம்மாநாடுகளை நடத்துகிறது. உயிரியல், வேதியியல்,  இயற்பியல், மற்றும் அவற்றின் தொடர்புடைய தொழில்நுட்பங்கள் ஆகிய தலைப்புகளில் அதிகபட்ச ஆய்வுகள் மாநாட்டில் அலசப்படுகின்றன. இந்த மாநாடுகள் 1931 ஆம் ஆண்டு முதல் நடைபெற்று வருகின்றன, மேலும் ஆண்டு ஒன்றுக்கு கிட்டத்தட்ட 200 மாநாடுகள் வரை நடைபெறுமளவிற்கு விரிவடைந்துள்ளன. மாநாடு நடைபெறும் இடங்கள் கண்ணியமாகவும், பெரும்பாலும் தனிமைப்படுத்தப்பட்ட இடங்களாகவும், ஒரு முறைசாரா சமூகச்சூழலை ஊக்குவிக்கும் இடங்களாகவும் தேர்ந்தெடுக்கப்படுகின்றன. சுதந்திரமான விவாதத்தை ஊக்குவிப்பதற்காக பங்களிப்புகள் இங்கு பதிவுசெய்யப்படுவதில்லை,  பெரும்பாலும் வெளியிடப்படாத ஆராய்ச்சிகளாகவே இருக்கும்.. விஞ்ஞான கல்வியையும் உள்ளடக்கி 1991 இல் மாநாடுகள் விரிவாக்கப்பட்டன. மாநாட்டுத் தலைப்புகள் முறையாக அறிவியல் இதழ்களில் பிரசுரம் செய்யப்பட்டன. 2015, 2010, 2009, 2008, 2007 மற்றும் 2006 and 2006.

## வரலாறு

1920 களின் பிற்பகுதியில் யான்சு ஆப்கின்சு பல்கலைக்கழகத்தின் வேதியியல் பிரிவில் நடைபெற்ற கோடை அமர்வுகள் கார்டன் மாநாட்டிற்கு முன்னோடியாக இருந்தது. 1931 ஆம் ஆண்டில் இது வெளிநாட்டு பங்கேற்பாளர்களால் கலந்துரையாடப்பட்ட பட்டதாரிகளின் கருத்தரங்கில் இது உருவானது. யான்சு ஆப்கின்சு பல்கலைக்கழகத்தில் இருந்தபோது பேராசிரியர் நீல் கோர்டன் அவர்களால் இம்மாநாடுகள்  தொடங்கப்பட்டன
.  

## மேற்கோள்கள்

## புற இணைப்புகள்
* Gordon Research Conferences website

பகுப்பு:கல்விசார் மாநாடுகள்
சீனிவாசன் வரதராஜன்

**சீனிவாசன் வரதராஜன்** (பிறப்பு: மார்ச் 31, 1928) ஒரு இந்திய வேதியியல் அறிஞர் ஆவார். இவர் வேதியியலாளராக மட்டுமின்றி ஆட்சிப் பணியாளராக, கூட்டாண்மை அதிகாரியாக பல நிறுவனங்களில் பணியாற்றியுள்ளார்.

தமிழ்நாட்டில் 1928 மார்ச் 31 அன்று பிறந்த இவர் சென்னைப் பல்கலைக்கழகம் மற்றும் ஆந்திர பல்கலைக்கழகங்களில் இரண்டு முதுகலைப் பட்டங்களும், தில்லி மற்றும் கேம்பிரிட்ஜ் பல்கலைக்கழகங்களில் இரண்டு முனைவர் பட்டங்களும் பெற்று தில்லிப் பல்கலைக்கழகம் (1949-53), மாசசூசெட்ஸ் தொழில்நுட்ப கல்வி நிறுவனம் (1956-57), கேம்பிரிட்ஜ் பல்கலைக்கழகம் (1957-59) போன்ற பல்வேறு கல்வி நிறுவனங்களில் ஆசிரியராகப் பணியாற்றியுள்ளார். அதுமட்டுமின்றி இவர் இந்திய தேசிய அறிவியல் அகாடமி (1983), அறிவியல் இந்திய கல்வி நிறுவனம் (1972)

அன்ட் சயின்ஸ் உலக அகாடமி (1997) ஆகியவற்றில் பேராசிரியராகப் பணியாற்றியுள்ளார்.  இவர் சமுதாயத்திற்கு ஆற்றிய பங்களிப்புக்காக 1985 ஆம் ஆண்டில் இந்தியாவின் மிக உயர்ந்த விருதான பத்ம பூஷன் விருது வழங்கி இந்தியாவின்  மூன்றாவது மிக உயர்ந்த குடிமகனாக கௌரவிக்கப்பட்டார்.

இவர் 1983ல் இந்திய தேசிய அறிவியல் அகாடமியிலும், 1972ல் இந்திய அறிவியல் கல்வி கூட்டமைப்பிலும், 1997ல் உலக அறிவியல் கூட்டமைப்பிலும் கெளரவப் பேராசிரியராகப் பணியாற்றியுள்ளார். இவர் சமூகத்திற்கு ஆற்றிய பங்களிப்பினை கெளரவிப்பதற்கென இந்திய அரசு தனது மூன்றாவது மிகப்பெரிய விருதான பத்ம பூசன் விருதினை 1985 இல் இவருக்கு வழங்கி கெளரவித்துள்ளது.

இவர் இந்திய பெட்ரோகெமிக்கல்ஸ் கார்ப்பரேஷன் லிமிடெட் (IPCL), பெட்ரோஃபில்ஸ் (Petrofils) கூட்டுறவு லிமிடெட்,  இந்தியப் பொறியாளர்கள் லிமிடெட் போன்ற பல பொதுத்துறை நிறுவனங்களின் தலைவராகவும் செயல்பட்டார்.

## மேற்கோள்கள்

பகுப்பு:பத்ம பூசண் விருது பெற்ற தமிழர்கள்
பகுப்பு:1928 பிறப்புகள்
பகுப்பு:இந்திய வேதியியலாளர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:வாழும் மக்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ் வேதியியலாளர்கள்
அறுவகைப் பெயர்ச்சொற்கள்

ஒரு பொருளின் பெயரைக் குறிப்பது பெயர்ச்சொல். பெயர்ச்சொல் ஆறு வகைப்படும்.

அறுவகைப் பெயர்ச்சொற்கள்:
#பொருட்பெயர்
#இடப்பெயர்
#காலப்பெயர்
#சினைப்பெயர்
#குணப்பெயர் (பண்புப்பெயர்)
#தொழிற்பெயர்

## பொருட்பெயர்
பொருளைக்குறிக்கும் பெயர் *பொருட்பெயர்*. இது  உயிருள்ள பொருள்கள், உயிரற்ற பொருள்கள் என இருவகைப்படும்.

எடுத்துக்காட்டு: 
*உயிருள்ள பொருட்களைக் குறிக்கும் பெயர்கள்: 
:குமரன், தென்னை, செம்பருத்தி, வெள்ளாடு...முதலியன.
*உயிரற்ற பொருட்களைக் குறிக்கும் பெயர்கள்: 
:நாற்காலி, அடுப்பு, தட்டு, மண், நீர், காற்று...முதலியன.

## இடப்பெயர்
ஓரிடத்தைக் குறிப்பது *இடப்பெயர்*.

எடுத்துக்காட்டு: 
:வீடு, தெரு, பள்ளி, கோவில், காடு, மலை...முதலியன.

## காலப்பெயர்
காலத்தைக் குறிக்கும் பெயர் *காலப்பெயர்*.

எடுத்துக்காட்டு:
:நொடி, மணி, கிழமை, வாரம், ஆண்டு...முதலியன.

## சினைப்பெயர்
முழுமையான ஒன்றின் பகுதிகளைக் குறிக்கும் பெயர் *சினைப்பெயர்*.
சினை என்றால் உறுப்பு என்று பொருள்.

எடுத்துக்காட்டு:
:கண், விரல், இலை, கனி, விதை, கொம்பு...முதலியன.

## குணப்பெயர்
நிறம், அளவு, சுவை, வடிவம் ஆகியவற்றின் அடிப்படையில் வழங்கப்படும் பெயர் *குணப்பெயர்*. இது பண்புகளைக் குறிப்பதால் **பண்புப்பெயர்** எனவும் வழங்கப்படும்.

எடுத்துக்காட்டு: 
:கருமை, வெண்மை,  இனிப்பு, உவர்ப்பு, அன்பு, வட்டம், சதுரம், ...முதலியன.

## தொழிற்பெயர்
செய்யும் தொழிலைக் குறிக்கும் பெயர் *தொழிற்பெயர்*.

எடுத்துக்காட்டு: 
:எழுதுதல், ஆடல், படித்தல், கற்பித்தல்...முதலியன

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பெயர்ச் சொல்
இராஜேஷ் தல்வார்

**இராஜேஷ் தல்வார்** (*Rajesh Talwar*),  is a lawyer and writer from இந்தியாவைச் சேர்ந்த எழுத்தாளரும் வழக்கறிஞருமாவார். இவர், சட்டம் மற்றும் மனித உரிமைகள் குறித்துப் பல புத்தகங்களை எழுதியுள்ளார்.

## ஆரம்பகால வாழ்க்கை:
1996 பிரித்தானிய உதவித்தொகை பெற்று ஐக்கிய இராச்சியம் சென்ற தல்வார், நாட்டிங்காம் பல்கலைக்கழகத்தில் பயின்றார். மனித உரிமைகள் சட்டத்தில் பட்டம் (LLM) பெற்றார். இவர் சட்டம் மற்றும் மனித உரிமை சார்ந்த தலைப்புகளில் பல புத்தகங்களை எழுதியுள்ளார்.  அரசு நிர்வாகத்திற்கான ஹார்வார்ட் கென்னடி பள்ளியின் பேச்சுவார்த்தைகள் நிகழ்ச்சியில் பங்கு பெற்றார். இதழியலுக்காக இலண்டன் பள்ளியில் முதுகலை பட்டத்தைப் பெற்றார். ஐக்கிய நாடுகள் சபையில் பல்வேறு பொறுப்புகளை வகித்தார். கொசோவோ, ஆப்கானித்தான், கிழக்குத் திமோர், சோமாலியா, லைபீரியா ஆகிய நாடுகளில் ஐக்கிய நாடுகள் சபைக்காகப் பணியாற்றினார்.

## பணி
தல்வார் சட்டத்துறையில் பேராசிரியராக மட்டுமின்றி வழக்குறைஞராகவும் பணியாற்றுகிறார். தில்லி பல்கலைக்கழகம் மற்றும் ஜாமியா மிலியா இசுலாமியாவில் பேராசிரியராகப் பணிபுரிந்தார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பிராத்செர் வளையக்கூட்டு வினை

**பிராத்செர் வளையக்கூட்டு வினை** (Bradsher cycloaddition reaction) என்பது டையீல்சு-ஆல்டர் வினையின் ஒரு வகையாகும். இவ்வினை பிராத்செர் வளையமாதல் வினை என்றும் அழைக்கப்படுகிறது. அக்ரிடிசினியம் போன்ற அரோமாட்டிக் நேர்மின்னயனி அசாடையீன்கள் அல்லது ஐசோகுயினோலியம் அயனிகள் பொதுவான டையீல்சு ஆல்டர் வினையில் [4+2] கூட்டுவினையில் ஈடுபடுகின்றன.

:

பிராத்செர் வளையக்கூட்டு வினை முதன்முதலில் சி.கே. பிராத்செர் மற்றும் டி.டபிள்யூ.கி. சாலமோன்சு ஆகியோரால் 1958 இல் அடையாளப்படுத்தப்பட்டது . 
 
## மேற்கோள்கள்
.

பகுப்பு:பெயர் வினைகள்
பகுப்பு:வளையக்கூட்டுகள்
பாய்வுக் குழாய்

thumb|மாறாத புல வலிமை கொண்ட ஒரு பாய்வு குழாயின் படம்: F<sub>1</sub>S<sub>1</sub> = F<sub>2</sub>S<sub>2</sub>
**பாய்வுக் குழாய்** (*flux tube*) என்பது காந்தப் புலம் செயல்படும் இடத்தில் உருளை வடிவக் குழாய் வடிவில் இருக்கும் ஒரு வெளி ஆகும். குழாயின் குறுக்குவெட்டுப்பரப்பு மற்றும் காந்தப்புலம் குழாயின் நீளவாக்கில் மாறிக்கொண்டே இருக்கும், ஆனால் காந்தப்பாயம் மாறாமல் இருக்கும்.

பாய்வுக் குழாய் என்ற கருத்தை வானியற்பியலில் பயன்படுத்துகின்றனர். பாய்வுக் குழாய்கள் விண்வெளிகளில் இருக்கும் சூரியன் போன்ற விண்மீன்களில் காணப்படுகிறது. இவை கிட்டத்தட்ட 300&nbsp;கி.மீ. விட்டம் கொண்டவை. சூரியப்புள்ளிகளும் 2500&nbsp;கி.மீ. விட்டம் கொண்ட பெரிய பாய்வுக்குழாய்களைக் கொண்டுள்ளன. வியாழன் கோளுக்கும் அதன் துணைக்கோளான ஐஓவிற்கும் இடையே உள்ள வெளியில் காணப்படும் பாய்வுக் குழாய் மிகவும் பிரசித்திபெற்ற பாய்வுக்குழாய்களில் ஒன்றாகும்.

## மேற்கோள்கள்

பகுப்பு:வானியற்பியல்
பிக் பாஸ்

**பிக் பாஸ்** என்பது இந்தியாவில் ஒளிபரப்பாகும் ஒரு தொலைக்காட்சி நிகழ்ச்சியாகும். இந்தியாவில் இந்த நிகழ்ச்சியானது முதலில் கலர் என்ற தொலைக்காட்சியில் ஒளிபரப்பானது. இது நெதர்லாந்து நாட்டின் தொலைக்காட்சியில் ஒளிபரப்புச் செயல்பட்ட (பிக் பிரதர்) என்ற உண்மை நிகழ்வினை மாதிரியாகக் கொண்டு நடத்தபபடுகிற ஒரு நிகழ்ச்சியாகும். இது 13 ஆண்டுகளில் 13 பருவங்களாக ஒளிபரப்பு செய்யப்பட்டது. பிக்பாஸ் தற்போது மிகவும் பிரபலமான ஒரு தொலைக்காட்சி நிகழ்ச்சியாக உள்ளது. 

இதே போன்ற  பிக் பாஸ் தமிழ் நிகழ்ச்சியானது விஜய் தொலைக்காட்சியில் நடிகர் கமலகாசனின் தொகுப்புரையுடன் நடந்துவருகிறது.
## கருத்து உருவாக்கம்
ஜாக் டி மோல் உருவாக்கிய டச்சு பிக் பிரதர் வடிவத்தை அடிப்படையாகக் கொண்டு உருவாக்கப்பட்டது இத்த பிப் பாஸ் நிகழ்ச்சி ஆகும். இது  உண்மை நிகழ்வினை கொண்ட தொலைக்காட்சி நிகழ்ச்சி. இந்த நிகழ்ச்சிக்காகவே கட்டப்பட்ட  ஒரு இல்லத்தில் இதன் உறுப்பினர்கள்  வாழ்கின்றனர். இவர்கள்  உலகின் பிற தொடர்புகளில் இருந்து தனிமைப்படுத்தப் படுகின்றனர்.  ஒவ்வொரு வாரமும், வீட்டை விட்டு வெளியேறுவதற்கு, அவர்களது தோழர்களில் இரண்டு பேரை  ஒவ்வொருவரும் பரிந்துரைக்க வேண்டும்.   பெரும்பாலானோரால் பரிந்துரைக்கப்படுபவர்கள்  ஒரு பொது வாக்கெடுப்பை எதிர்கொள்வார்கள். இவற்றின் இறுதியில் ஒருவர் வீட்டை விட்டு வெளியேற்றப்படுவார். இருப்பினும்,  பிப் பாஸ் ஆணையிட்டபடி இந்த செயல்முறைக்கு விதிவிலக்குகள் இருக்கும். பொது மக்கள் நிகழ்ச்சியில் தொடர விரும்பியவர்களுக்கு வாக்களிப்பர். இந்தியப் பதிப்பில் உள்ள விட்டு உறுப்பினர்கள் முக்கியமாக பொதுமக்களில் இருந்து தணிக்கை மூலம் தேர்வு செய்யப்படாத  பிரபலமான நபராக  இருக்கின்றனர். குடும்பத்தினர் பிப் பாஸ் என்று அறியப்படும் ஒரு மர்மமான நபரின் மேற்பார்வையில் உள்ளனர். அவரின் ஒரே  பிரசன்னம் அவருடைய குரல் மூலம்தான்.
## இல்லம்
ஒவ்வொரு பருவத்திற்கும் ஒரு பிக் பாஸ் இல்லம்  புதியதாக கட்டப்பட்டுகிறது. மகாராஷ்டிராவின் புனே மாவட்டத்தில் லோனாவலாவின் சுற்றலா தளத்தில் இந்த வீடு முன்பு இருந்தது. ஆனால் ஐந்தாவது பருவத்திற்கான வீடு கர்ஜாட்டிலுள்ள என்டி படப்பிடிப்புத்தளத்தில் அமைக்கப்பட்டுள்ளது.   இந்த வீடு நல்ல அழகியலுடன் அமைக்கப்பட்டுள்ளது. வீடு அனைத்து வகையான நவீன வசதிகளைக் கொண்டதாக உள்ளது. ஆனால் ஒன்று அல்லது இரண்டு படுக்கையறைகள் மற்றம் நான்கு கழிப்பறை குளியல் அறைகள். ஒரு தோட்டம் மற்றம் நடைபயிற்சி பகுதி போன்றவை உள்ளன. பிப் பாஸ் வீட்டில் பல வசதிகள் உள்ளன என்றாலும். தொலைக்காட்சி இணைப்பு இல்லை. எந்த இணைய இணைப்பு, காடிகாரங்கள், பேனா அல்லது காகிதமும் கிடையாது.
## விதிமுறைகள்
அனைத்து விதிகளும் பார்வையாளர்களிடம் கூறப்படவில்லை என்றாலும், மிக முக்கியமானவை தெளிவாகக் காணப்படுகின்றன. இந்தியைத் தவிர வேறு எந்த மொழியிலும் பேசுவதற்கு அனுமதிக்கப்படுவதில்லை.. அனுமதிக்கப்படும் நேரம் தவிர எந்த நேரத்திலும் குடும்ப உறுப்பினர்கள் இல்ல வாளகத்தை விட்டு வெளியேற முடியாது. அவர்கள் யாருடனும் வெளியேற்றப்பட பரிந்துரைக்கப்பட்டவர்களின் பரிந்துரை குறித்து விவாதிக்கக் கூடாது. யாரும் பகல் நேரத்தில் தூங்கக் கூடாது    சில நேரங்களில் பிக்பாசால் சில வேலைகள் தரப்படும். விதிகளை மீறுபவர்கள் போட்டியிலிருந்து நேரடியாக வெளியேற்றப்படுவர்.

## இதையும் காண்க
* பிக் பாஸ் தமிழ்
* பிக் பாஸ் தமிழ் 1
* பிக் பாஸ் தமிழ் 2
* பிக் பாஸ் தமிழ் 3
* பிக் பாஸ் தமிழ் 4

## மேற்கோள்கள்

பகுப்பு:பிக் பாஸ்
பகுப்பு:2000ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
ஹோமோநலேடி

**ஹோமோ நலேடி** (*Homo naledi*) என்கின்ற மனிதஇனப் படிமங்களை தென் ஆப்பிரிக்காவில் உள்ள கடெங் என்ற மாநிலத்தில் ஜோகானஸ்பேர்க் நகரத்தில் இருந்து வடமேற்கில் 50 கிலோ மீட்டர் தூரத்தில் அமைந்துள்ள **ரைசிங் ஸ்டார்** (Rising Star) என்ற குகையில் 40 மீட்டர் மேற்பரப்பின் கீழ் உள்ள அறையில் 2013 ஆம் ஆண்டு ரிக் அண்டர் மற்றும் ஸ்டீவன்டக்கர் ஆகியோர் கண்டு பிடித்தனர்.

*2015 ஆம் ஆண்டில் செப்டம்பரில் ஹோமோ நலேடி படிமங்களைப் பற்றி 47 ஆராய்ச்சியாளர்கள் கொண்ட குழு அதிகாரபூர்வமாக அறிவித்தது. 
*இவ்வாராய்ச்சிக் குழுவின் தலைவரான விட்வாட்டர்ஸ்ரேண்ட் பல்கலைக்கழகம் மானிடவியல் துறையைச் சார்ந்த லீ பெர்கர் இந்த புது மனித இன படிமங்களை ஹோமோ நலேடி இனத்தைச் சேர்ந்தவை என்று உறுதிப்படுத்தினார். 

## மேற்கோள்கள்

## மேலதிக வாசிப்புக்கு
*

## வெளியிணைப்புகள்
* Prominent Hominid Fossils
* Exploring the Hominid Fossil Record
* National Geographic blog of Rising Star Expedition members:
* Three-dimensional scans of ''Homo naledi'' fossils at MorphoSource
* Human Timeline (Interactive) – சிமித்சோனிய நிறுவனம், இயற்கை வரலாற்றுக்கான தேசிய அருங்காட்சியகம் (August 2016).

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மனித படிவளர்ச்சி தொல்லுயிர் எச்சங்கள்
பகுப்பு:தென்னாப்பிரிக்காவின் பாலூட்டிகள்
குக்-எயில்பிரான் தயசோல் தொகுப்பு வினை

**குக்-எயில்பிரான் தயசோல் தொகுப்பு வினை** *( Cook–Heilbron thiazole synthesis)* என்பது α-அமினோநைட்ரைல்களுடன் கார்பன் டை சல்பைடு வினைபுரிந்து 5-அமினோ-2-மெர்காப்டோ-தயசோல்கள் உருவாகின்ற வினையைக் குறிக்கிறது.

ஆலன் எச். குக் மற்றும் சர் இயான் மோரிசு எயில்பிரான் ஆகியோர் கண்டுபிடித்த காரணத்தால் இவ்வினை குக்-எயில்பிரான் தயசோல் தொகுப்பு வினை என்று பெயரிடப்பட்டது.

## மேற்கோள்கள்
.

பகுப்பு:பெயர் வினைகள்
பகுப்பு:நைட்ரசன் பல்லினவளையம் உருவாகும் வினைகள்
ஸ்டீபன் பெயின்ஸ்டோன்

**ஸ்டீபன் பெயின்ஸ்டோன்** (*Stephen Mark Feinstone*)  ஒரு நச்சுயிரியல் வல்லுநர் ஆவார், இவர் ஆல்பர்ட் கபிகியன் மற்றும் ராபர்ட் எச். பர்செல் ஆகியோருடன் சேர்ந்து, 1973 இல்  கல்லீரல் அழற்சி வகை ஏ  வைரஸ் (HAV) ஐக் கண்டறிந்தார்.
          
அவர் தனது இளங்கலை கல்வியை ஜான்ஸ் ஹாப்கின்ஸ் பல்கலைக்கழகத்தில் நிறைவுசெய்தார். தனது மருத்துவ பட்டப் படிப்பை  டென்னசி பல்கலைக்கழகத்தில் முடித்தார். 1971 ஆம் ஆண்டில் அவர் தொற்று நோய்களுக்கான ஆய்வகத்தில் சேர்ந்தார். 1973 ஆம் ஆண்டில் அவர் கல்லீரல் அழற்சி வகை ஏ வைரஸ் (HAV) அடையாளம் கண்டார். அதே குழு வைரஸ் ஆன்டிஜென் மற்றும் ஆன்டிபாடி அளவைக் கணக்கிடும் முதல் மதிப்பீட்டை உருவாக்கியது, மேலும் அந்த அலைகளை பயன்படுத்தி ஜார் ஆல்டர் மற்றும் குழுவுடன் சேர்ந்து ஹார்வி ஹெபடைடிஸ் ஏ மற்றும் ஹெபடைடிஸ் பி ஆகியவற்றின் குருதி நிணநீர் விலக்கு மூலம் முன்னர் அறியப்படாத மூன்றாம்ச ஹெபடைடிஸை நிரூபித்தார். முதலில் A, அல்லாத B ஹெபடைடிஸ் (NANBH) என்று பெயரிடப்பட்டது. சிரோன் கார்ப்பரேஷனில் உள்ள மைக்கேல் ஹாக்டனின் ஆய்வகம் இறுதியில்  NANBH சார்ந்தவற்றை பற்றி கண்டறிந்து 1989 ஆம் ஆண்டில் ஹெப்பிடிஸ் சி என அடையாளம் காட்டியது.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க நச்சுயிரியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:ஜான்ஸ் ஹாப்கின்ஸ் பல்கலைக்கழக முன்னாள் மாணவர்கள்
இசை வினை

**இசை வினை** *(Isay reaction)* என்பது ஒரு கரிம வேதியியல் வினையாகும். இவ்வினையில் சில டையமினோபிரிமிடின்கள், 2,3-பியூட்டேன்டையோன் போன்ற 1,2-டைகார்பனைல் சேர்மங்களுடன் வினைபுரிந்து ஒடுக்க வினையால்  பிடெரின்களாக மாற்றமடைகின்றன . ஓட்டோ இசை என்பவர் கண்டறிந்த காரணத்தால் இவ்வினை இசை வினை என்ற பெயரைப் பெற்றுள்ளது. 
. 
 
## மேற்கோள்கள்
.

பகுப்பு:பெயர் வினைகள்
ஊராட்சி ஒன்றிய தொடக்கப் பள்ளி, மரிங்கிப்பட்டி

**மரிங்கிப்பட்டி ஊராட்சி ஒன்றிய தொடக்கப்பள்ளி** இந்தியாவின் தமிழ்நாடு மாநிலம், புதுக்கோட்டை மாவட்டத்தின் மரிங்கிப்பட்டி என்ற ஊராட்சியில் அமைந்துள்ள அரசுத் தொடக்கப்பள்ளி ஆகும்.

## நிர்வாகம்
 
தமிழ்நாடு அரசின் தொடக்கக்கல்வித்துறையின் கீழ் செயல்படும் ஊராட்சி ஒன்றிய தொடக்கப்பள்ளி அன்னவாசல் உதவித் தொடக்கக் கல்வி அலுவலர் அவர்களின் நிர்வாகத்தில் செயல்படுகிறது.ஒன்று முதல் ஐந்தாம் வகுப்பு வரை இப்பள்ளியில் பயிற்றுவிக்கப்படுகிறது.

## மாணவர்கள் மற்றும் ஆசிரியர்கள்
இப்பள்ளியில் 35  மாணவர்கள் கல்வி பயின்று வருகின்றனர்.ஒரு தலைமை ஆசிரியர், ஒரு இடைநிலை ஆசிரியர் பணியாற்றி வருகின்றனர். பள்ளியின் வளர்ச்சியில் இவ்வூர் மக்களின் பங்களிப்பு அளப்பறியது  இப்பள்ளியில் பயிலும் மாணவர்கள் அனைவருக்கும் அரசின் நலத்திட்டங்களான விலையில்லா  பாடநூல், சீருடை, குறிப்பேடுகள், காலணிகள், எழுதுபொருட்கள், உதவித்தொகைகள் போன்றவை வழங்கப்படுகின்றன.

## கற்றல் முறைகள்
இப்பள்ளியில் ஒன்று முதல் நான்காம் வகுப்பு வரை செயல் வழிக்கற்றல் முறையிலும்  ஐந்தாம் வகுப்பு மாணவர்களுக்கு எளிய படைப்பாற்றல் கல்வி முறையிலும் கற்றல் கற்பித்தல் நடைபெறுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
வசிஷ்டர் நாராயண் சிங்

**வசிஷ்டர் நாராயண் சிங்** இந்தியாவின் பீகார் மாநிலத்தின் போச்பூர் மாவட்டத்தின் பலாந்த்பூரைச் சேர்ந்த இந்திய கணிதவியலர் ஆவார்.

## ஆரம்ப வாழ்க்கை மற்றும் கல்வி
இவர் இந்தியாவின்   பீகார் மாநிலத்தின் போச்பூர் மாவட்டத்தில் பலாந்த்பூர் கிராமத்தில் லால் பகதூர் சிங் மற்றும் லகாசோ தேவி ஆகியோருக்கு மகனாகப்  பிறந்தார். நேதர்காட் உண்டு உறைவிடப் பள்ளி மற்றும் பாட்னா அறிவியல் கல்லூரியில் இருந்தும் அவரது முதன்மை மற்றும் இரண்டாம் நிலை கல்வியை அவர் பெற்றார். பட்னா பல்கலைக்கழகம், இவரை முதலாம் ஆண்டிலேயே  இரண்டு வருட பி.சி.சி. மேதகைமை (Hons.) படிப்பிற்கான அனுமதி வழங்கியது. அவருடைய சாதனைகள் இன்னமும்  வித்யாலயா  மூலம் பெருமை பெற்றிருக்கின்றன. 1969 இல் பெர்க்லி, கலிஃபோர்னியா பல்கலைக்கழகம் கணிதத்தில்  இவருக்கு முனைவர் பட்டம் கொடுத்தது.  அவரது  ஆலோசகர் முனைவர் ஜான் எல் கெல்லி ஆவார்.
## மேற்கோள்கள்

பகுப்பு:கணிதவியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
அம்புஜத்தம்மாள்

**அம்புஜத்தம்மாள்** (*Ambujathammal*, சனவரி 8, 1899-1983) என்பவர் இந்திய விடுதலைப் போராட்டத்தில் கலந்துகொண்ட தமிழ்நாட்டுப் பெண் ஆவார். இவரின் தந்தை எஸ். ஸ்ரீனிவாச ஐயங்கார் மற்றும் தாய்வழி பாட்டனார் வி. பாஷ்யம் ஐய்யங்கார் ஆகியோர் புகழ்பெற்ற வழக்கறிஞர்கள் ஆவார்.

## இளமைப்பருவம்
அம்புஜத்தம்மாள் 1899 ஆம் ஆண்டு சனவரித் திங்கள் எட்டாம் நாள் வசதியான குடும்பத்தில் பிறந்தார். வீட்டிலேயே கல்வி பயின்றார். தமிழ், ஆங்கிலம் ,இந்தி, சமஸ்கிருதம் எனப் பல மொழிகளையும் கற்றார்.

## வாழ்க்கை
அன்னை கஸ்தூரிபாயின் எளிமையான வாழ்க்கையால் ஈர்க்கப்பட்டு இவரும் எளிமையாக வாழ்ந்தார். பிற்போக்கு சிந்தனைகளுடைய குடும்பச் சூழலிலிருந்து  தம்மை விடுவித்துக்கொண்டு நாட்டு விடுதலைக்காகப் பாடுபட்டார். வை. மு. கோதைநாயகி, ருக்குமணி லட்சுமிபதி ஆகியோருடன் இணைந்து  பெண்ணடிமைக்கு எதிராகப் போராடினார். பாரதியாரின் பாடல்களைப் பாடி மக்களிடையே விடுதலையுணர்வைத் தூண்டினார் ஆங்கிலேய அரசுக்கு எதிர்ப்புத் தெரிவிக்கும் விதமாக அந்நியத் துணிகள் விற்கும் கடைக்கு முன்பாக மறியல் போராட்டம் நிகழ்த்தியதனால் வேலூர்ச் சிறையில் அடைக்கப்பட்டார். சிறையில், தான் கற்ற மொழிகளைப் பிறருக்குக் கற்றுக் கொடுத்தார். *காந்தியடிகளால் தத்தெடுக்கப்பட்ட மகள்* என்ற செல்லப் பெயர் பெற்றார். தனது தந்தையின் பெயரோடு காந்தியடிகளின் பெயரையும் இணைத்துச் ”சீனிவாச காந்தி நிலையம்” என்னும் தொண்டு நிறுவனத்தை அமைத்தார். 1964 ஆம் ஆண்டு இவருக்கு பத்மஶ்ரீ விருது வழங்கப்பட்டது.1955 ஆம் ஆண்டு, சென்னை, ஆவடியில் நடைபெற்ற சிறப்புமிக்க காங்கிரஸ் மாநாட்டின் செயலாளராக இருந்து அம்புஜம் அம்மையார் அரும்பாடுபட்டது குறிப்பிடத்தக்கதாகும்.

## பதவிகள்

* மாநிலத் துணை தலைவர் - தமிழ்நாடு காங்கிரஸ் குழு [1957 - 1962]
* மாநில சமூக நல வாரியம் (சேர்மன்) [1957 - 1964]

## நூல்
*நான் கண்ட பாரதம்* என்ற நூலை எழுதியுள்ளார்.

## பரவலர் பண்பாட்டில்
அசோகமித்திரன் எழுதிய *மானசரோவர்* (1989) புதினத்தில் வரும் கோமளம்மாள் எனும் பாத்திரம், அம்புஜம்மாளின் தழுவல் ஆகும். காந்தியரான சடகோப ஐயங்காரின் மகளாகவும், ஒரு ஆசிரமத்தை நடத்துபவராகவும் கோமளம்மாள் படைக்கப்பெற்றுள்ளார்.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:பத்மசிறீ விருது பெற்ற தமிழர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:1899 பிறப்புகள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:1993 இறப்புகள்
பகுப்பு:இந்திய விடுதலைப் போராட்ட வீரர்கள்
ஊராட்சி ஒன்றிய நடுநிலைப் பள்ளி, மேற்பனைக்காடு

**மேற்பனைக்காடு ஊராட்சி ஒன்றிய நடுநிலைப்பள்ளி** (*Panchayat Union Middle School, Merpanaikkadu*) இந்தியாவின் தமிழ்நாடு மாநிலம் புதுக்கோட்டை மாவட்டம் அறந்தாங்கி ஒன்றியத்தில் அமைந்துள்ளது. மேற்பனைக்காடு கிழக்கு ஊராட்சி ஒன்றியத்திலுள்ள இப்பள்ளியில் 1 முதல் 8 வரை வகுப்புகள் நடைபெற்று வருகின்றன. பள்ளி வளாகத்திலேயே அங்கன்வாடி மையமும் செயல்பட்டு வருகிறது. 

## பள்ளியின் செயல்பாடுகள்
* கணினி மன்றம்
* அறிவியல் மன்றம்
* ஆங்கில மன்றம்
* மாணவர் மன்றம்
* சுற்றுச்சூழல் மன்றம்
* கலை,இலக்கியம் மற்றும் விளையாட்டு மன்றம்
* வாழ்வியல் திறன் மேம்பாட்டு மன்றம் 

## பள்ளி அமைப்புகள்
பெற்றோர் ஆசிரியர் கழகம்
கிராமக் கல்விக்குழு
பள்ளி மேலாண்மைக்குழு
பள்ளி வளர்ச்சிக்குழு

## தொடங்கப்பட்ட ஆண்டு
இப்பள்ளி 1954 ம் ஆண்டு ஊராட்சி ஒன்றியத் தொடக்கப் பள்ளியாக உருவாக்கப்பட்ட பள்ளி ஆகும்.

## மேற்கோள்கள்

பகுப்பு: துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
இறால்

**இறால்** () (*prawn*) என்பது பொதுவாக நன்நீரிலும், உவர்நீரிலும் காணப்படும் ஒரு நீர்வாழ் உயிரினம் ஆகும். இது **இறால் மீன்** எனவும் அழைக்கப்படுகிறது. மாந்தர்களால் விரும்பி உண்ணப்படும் இறைச்சியாகவும் இறால் விளங்குகிறது. இறால்கள் கூட்டமாக வாழும் தன்மையுடையது. நீரில் இது பின்புறமாகவும் நீந்தக்கூடியது. பெரிய மீன்கள் மற்றும் திமிங்கிலங்களுக்கு இறால்கள் நல்ல உணவாக அமைகிறது.

கடல்வாழ் உயிரினங்களின் இறந்த உடல்கள் கடல் நீரில் கழிவுப்பொருட்களாக மாறுகின்றன. இவற்றில் கழிவுப்பொருட்களை கடலில் உள்ள இறால் மீன்கள் உண்டு வாழ்கின்றன. எனவே இவற்றை "கடலின் தூய்மையாளர்' என அழைப்பர். பெரிய வளர்ச்சியடைந்த இறால் மீன்கள் ஆழ்கடல் பகுதியில் உள்ளன. ஆழ்கடல் பகுதியில் தான் இவை முட்டையிடுகின்றன. முட்டைகளும் அங்கேயே முதிர்ச்சியடைகின்றன. முட்டையில் இருந்து வெளிவரும் குஞ்சுகள் கடல் அலைகளால் அடித்து வரப்படுகின்றன. இந்த குஞ்சுகள் சதுப்பு நிலக்காடுகளிலும், கடலோர கரையிலும் ஒதுங்குகின்றன. சதுப்பு நிலக்காடுகள், கரையோரங்களில் மீன்பிடி தொழில் நடப்பதால் இறால் மீன்கள் இளம் பருவத்திலேயே அழிந்து விடுகின்றன. இதனால் இவை குறைவதால் ஆழ்கடல் பகுதியில் வளர்ச்சியடைந்த இறால் மீன்களும் குறைகின்றன.

=கல் இறால்=
கல் இறாலில் நான்கு வகைகள் உள்ளன:
#பவள இறால்
#பாறை இறால்
#கல் இறால்
#மிதியடி இறால்
*கல் இறால் பிடிக்கும் தொழில் நுட்பம் சமீப காலங்களில் தான் முக்கியத்துவம் பெற்றுள்ளது. சமீப காலங்களில் தான் இவ்வுணவின் மதிப்பு உணரப்பட்டது. இந்தியாவின் வடமேற்கு கடற்கரையில்தான் இறால்கள் பிடிக்கப்படுகின்றன. மன்னார் வளைகுடாப்பகுதியில் பவளப்பாறைகள் உள்ள இடங்களில் மட்டுமே இவைக் காணப்படுகின்றன. டிசம்பர், ஜனவரி மாதங்களே உச்சகாலமாக விளங்குகிறது. கனடா, பிரான்ஸ், நேபாளம் மற்றும் வளைகுடா நாடுகளுக்கு ஏற்றுமதி ஆகின்றன.

## உணவில் இறால்
மற்ற கடல் உணவுப் பொருட்களைப்போல் இறாலில் அதிகமாக கால்சியம், அயோடின் மற்றும் புரதச் சத்துக்கள் உள்ளன. இறால்களில் அதிகப்படியான கொழுப்பு காணப்படுகிறது. இந்த கொழுப்பானது நல்ல கொலஸ்டிரால் எனப்படும் கொழுப்பு வகையைச் சேர்ந்ததால், இதனை உணவில் சேர்த்துக்கொள்ள மருத்துவர்கள் பரிந்துரைக்கின்றனர்.

தமிழ் நாட்டில் இறாலை பெரும்பாலும் வறுத்து தொக்கு போல் செய்து உணவில் சேர்த்துக்கொள்ளப்படுகிறது. இறால் குழம்பு மற்றும் இறால் பிரியாணியும் விரும்பி உண்ணப்படுகிறது.

## இறால் பண்ணைகள்
thumb|left|இறால்
மனிதர்களின் நுகர்வுக்காக, தனியாக கடலோரத்தில் தொட்டிகள் அமைக்கப்பட்டு இறால்கள் வளர்க்கப்படுகின்றன. வணிக ரீதியான இறால் வளர்ப்பு 1970-களில் வேகமாகப் பெருகின. இந்தப் பெருக்கம் அமெரிக்க, ஐரோப்பிய மற்றும் சப்பான் நாடுகளில் ஏற்பட்ட தேவையினால் ஏற்பட்டது. தற்போது உலகின் பண்ணைகளிலிருந்து உற்பத்தி செய்யப்படும் இறால்களில் 70% ஆசிய நாடுகளிலிருந்து வருகின்றன. ஆசிய நாடுகளில் இறால் உற்பத்தியில் முன்னணியில் இருப்பவை சீனா மற்றும் தாய்லாந்து ஆகும். இந்தியாவில், ஆந்திர மாநிலத்தில் அதிக அளவிலான இறால் உற்பத்தி செய்யப்படுகிறது. தமிழ் நாட்டிலும் ஆங்காங்கே கடலோர நிலங்களில் இறால் வளர்ப்பு நடை பெறுகிறது. சுற்றுப்புறச் சூழல் பாதிப்பு ஏற்படும் என்பதாலும் இதற்கு எதிராக சில நீதிமன்றத் தீர்ப்புகள் இருப்பதாலும் இந்தியாவில் அதிகமாக இறால் உற்பத்தி செய்யப்படுவதில்லை. இறால் ஏற்றுமதியில் உலகில் அதிக அளவில் ஈடுபட்டுள்ள நாடு தாய்லாந்து ஆகும்.

## அடிக்குறிப்புகள்


பகுப்பு:பத்துக்காலிகள்
பகுப்பு:கடல் உணவுகள்
பகுப்பு:நீர்வாழ் உயிரினங்கள்
பகுப்பு:ஓடுடைய கணுக்காலிகள்
பார்சிடர்-டெக்கெர் முறை

**பார்சிடர்-டெக்கெர் முறை** *(Forster–Decker method)* என்பது முதல் நிலை அமீன் **(1)** தொடர்ச்சியாக சில வினைகளுக்கு உட்பட்டு இறுதியாக இரண்டாம் நிலை அமீனாக **(6)** மாற்றமடைகின்ற வினையைக் குறிக்கிறது . முதல் படிநிலையில் சிகிப் காரம் **(3)** உருவாகிறது. இதைத் தொடர்ந்து ஆல்க்கைலேற்றமும் நீராற்பகுப்பும் நிகழ்கின்றன. 

 
## மேற்கோள்கள்
.

பகுப்பு:பெயர் வினைகள்
பகுப்பு:பதிலீட்டு வினைகள்
அத்திரி மலை

தமிழ்நாடு, திருநெல்வேலி மாவட்டம், ஆழ்வார்குறிச்சி - சிவசைலம் அருகே உள்ள கடனா அணை ஒட்டிய வனப்பகுதியே **அத்ரி மலை** (*Athiri Hills*) எனப்படும்.

## அமைவிடம்

திருநெல்வேலி மாவட்டம், சிவசைலம் ஒட்டிய மேற்குத் தாெடர்ச்சி மலைப்பகுதியில் ஓடும் கடனா நதியின் குறுக்கே அமைக்கப்பட்டுள்ள அணையே கடனா அணை ஆகும். கடனா நதி ஓடும் மலைப்பகுதிேய அத்ரி மலை எனப்படும். இது புலிகள் வாழும் வனப்பகுதியாகும். இயற்கை மாறாது இருக்கும் மலைப்பகுதி ஆகும். வனத்துறை அனுமதியுடன் இப்பகுதிக்கு சென்று மாலை 3மணிக்குள் திரும்ப வேண்டும். 

## தலப்புராணம்
அத்திரி ஓர் மகரிஷி ஆவார். அத்திரி மனைவியின் பெயர் அனுசுயாதேவி. அனுசுயாதேவியிடம் ஒரு முறை பிரம்மா,விஸ்ணு,சிவன் மூவரும் மாறுவேடம் தரித்து உணவு யாசகம் செய்ய சென்றனர்.அனுசுயாதேவி மும்மூர்த்திகளுக்கும் உணவு தர வீட்டின் உள்ளே அழைத்தார். மும்மூர்த்திகளும் கூறிய நிபந்தனையை ஏற்று மும்மூர்த்திகளையும் பாலகர்களாக மாற்றி உணவு ஊட்டினார். முப்பருெம்தேவிகளும் தங்கள் கணவன்மார்கள் குழந்தைகளாக உள்ள நிலை அறிந்து அனுசுயாதேவியிடம் முறையிடவே நீர் தெளித்து உண்மை உருவம் பெறச் செய்தார். எனவே அனுசுயாதேவி கற்புக்கரசியாக விளங்கினார்.

## சிறப்பு

இந்து சமய அறநிலைத் துறையின் மேற்பார்வையில் அருள்மிகு அனுசுயாதேவி சமேத அத்ரி பரமேஸ்வர் கோவில் மற்றும் கோரக்கர் திருக்காேவில் அத்ரி மலையில் அமைந்துள்ளது.கங்கைக்கு நிகரான அத்ரி கங்கை தீர்த்தம் வற்றாத நிலையில் உள்ளது.இதில் வெள்ளை ஆமை ஒன்று உள்ளது. இதனை காண்பது அரிது. வைகாசி மாதத்தில் ஒரு குறிப்பிட்ட நாள்களில் மரங்களில் இருந்து பன்னீர் தெளிப்பது போல் இச்சன்னதி அருகில் விழும். இம்மலையில் ஓடும் கடனா நதி காேடையிலும் வற்றாது ஓடும் தன்மை காெண்டது.

## மேற்காேள்கள்

## வெளியிணைப்புகள்
*அத்ரி மலையின் அற்புதங்கள் 
*அற்புதங்கள் நிறைந்த அத்ரிமலை

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ்நாட்டில் உள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
மிர்-185 நுண்ணிய ஆர் என் ஏ முன்னோடி குடும்பம்

**மிர்-185 நுண்ணிய ஆர் என் ஏ** (*Mir-185 microRNA precursor family*) என்பது மூலக்கூறு உயிரியலில், குட்டையான இரைபோ கருவமிலம் ஆகும். பல்வேறு மரபணுக்களின் பண்புகள் வெளிப்படுவதை ஒழுங்குபடுத்தும் பணியை இந்த நுண்ணிய ஆர். என். ஏ. மேற்கொள்கிறது.

## மேலும் பார்க்க
* நுண்ணிய ஆர் என் ஏ

## மேற்கோள்கள்

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மரபணுக்கள்
பகுப்பு:மூலக்கூற்று உயிரியல்
ரேகா குப்தா

**ரேகா குப்தா** (*Rekha Gupta*)(பிறப்பு 19 சூலை 1974) என்பவர் இந்தியாவின் தில்லியைச் சேர்ந்த பாரதிய ஜனதா கட்சியின் அரசியல்வாதி ஆவார். இவர் 20 பிப்ரவரி 2025 முதல் தில்லியின் 9வது முதலமைச்சராகப் பணியாற்றி வருகிறார். இவர் தில்லியின் நான்காவது பெண் முதல்வராக, இப்பதவியை வகிக்கும் ஒட்டுமொத்த 9வது பெண் முதல்வர் என்ற பெருமையினைப் பெறுகிறார். சாலிமார் பாக் சட்டமன்றத் தொகுதியின் தற்போதைய உறுப்பினரான இவர், தில்லி பல்கலைக்கழக மாணவர் சங்கத்தின் முன்னாள் பொதுச் செயலாளரும், தலைவரும், கட்சியின் தேசிய செயற்குழு உறுப்பினரும், கட்சியின் தில்லி மாநிலப் பிரிவின் பொதுச் செயலாளரும் ஆவார்.

## கல்வி
ரேகா குப்தா தில்லி பல்கலைக்கழகத்தில் இளநிலை வணிகவியல், இளங்கலைச் சட்டம் படிப்புகளை முடித்துள்ளார்.

## அரசியல்
1996-1997ஆம் ஆண்டில் இவர் தில்லி பல்கலைக்கழக மாணவர் சங்கத்தின் தலைவரானார். 2007ஆம் ஆண்டில் உத்தரி பிடம்புரா (பகுதி 54) பகுதியிலிருந்து தில்லி மாநகர உறுப்பினரானார். மீண்டும் 2012ஆம் ஆண்டில் உத்தரி பிடம்புராவில் (வார்டு 54) இருந்து இதே பதவிக்கான தேர்தலில் போட்டியிட்டுத் தேர்ந்தெடுக்கப்பட்டார்.
2025 சட்டமன்றத் தேர்தலில் சாலிமார் பாக் சட்டமன்றத் தொகுதியில் ஆம் ஆத்மி கட்சியின் பந்தனா குமாரியை 29,595 வாக்குகள் வித்தியாசத்தில் தோற்கடித்து ரேகா குப்தா வெற்றி பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தில்லி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மழைத்தூவான்

**மழைத்தூவான்** (*Irrigation sprinkler*) என்பது ஒரு நுண்நீர்ப்பாசனக் கருவி. இது நீரை சிக்கனமாக பயன்படுத்த உதவுகிறது. மழைத்தூவான் மூலம் பாசனம் செய்வதால் நீர் பயன்படுதிறனும் அதிகரிக்கும். 

## பயன்கள்
*50 சதவீத நீர் சேமிக்கப்படுகிறது. 
*வேலையாட்களின் தேவை குறைவு. 
*மின்சாரத்தை மிச்சப்படுத்தலாம். 
*மற்ற பாசன முறைகளில் அதிக அளவு மண்ணில் உள்ள கீழ் அடுக்குகளுக்கு சென்று விடுகிறது. 
*மற்ற பாசன முறைகளில் மேல் மண்ணில் உள்ள ஊட்டச்சத்துக்கள் அடிமண் அடுக்குகளுக்கு நீர் மூலம் சென்றுவிடுகிறது. மேலும் மேல் மண்ணில் உள்ள ஊட்டச்சத்துக்கள் மண் அரிமாணம் மூலம் அடித்து செல்லப்படுகிறது. ஆனால் மழைத்தூவான் மூலம் நாம் பாசனம் செய்தால் இவை தவிர்க்கப்படுகின்றது. 
*மழைத்தூவான் மூலம் நாம் நீரை மழைபோல பாசனம் செய்வதால் காற்று மண்ணுக்கு எடுத்துச் செல்லப்படுகிறது. 
*நோய் மற்றும் பூச்சிகளின் தாக்குதலை குறைக்கிறது. நோய் காரணிகள் மற்றும் சிறு பூச்சிகள் நீரில் அடித்து செல்லப்படுகிறது. 
*மழைத்தூவான் மூலம் பாசனம் செய்கின்ற நீரில் நாம் ஊட்டச்சத்துக்களை கரைத்து உரப்பாசனம் செய்யலாம். 
*மழைத்தூவான் மூலம் பூச்சிக்கொல்லி மற்றும் பூஞ்சாலைக் கொல்லி மருந்துகளையும் பாசன நீருடன் கலந்து தேவையான போது தெளிக்கலாம். இதன் மூலம் வேலையாள் செலவு குறைவதுடன் நிலத்தில் உள்ள எல்லா இடத்திற்கும் ஈடுபொருட்களை இடலாம்.

## மேற்கோள்கள்

பகுப்பு:நீர்ப்பாசனம்
பகுப்பு:தோட்டக் கருவிகள்
குல்வந்த் ராணா

**குல்வந்த் ராணா** (*[Kulwant Rana*) (பிறப்பு டிசம்பர் 5, 1970) பாரதிய ஜனதா கட்சியின் தலைவராகவும், தில்லி சட்டமன்ற உறுப்பினராகவும் இருந்தார். 2003, 2008 மற்றும் 2013 ஆம் ஆண்டுகளில் இவர் சட்டமன்ற உறுப்பினரானார். தில்லி மாநிலத்தின் பாரதிய ஜனதா கட்சியின் துணைத் தலைவராகப் பணியாற்றினார். சாபாத் தௌலத்பூர் சிற்றூரில் பிறந்தார்.

## குறிப்புகள்

பகுப்பு:1970 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மிர்-939 நுண்ணிய ஆர் என் ஏ முன்னோடி குடும்பம்

மூலக்கூற்று உயிரியலில் **மிர்-939 நுண்ஆர். என். ஏ** (*mir-939 microRNA*) என்பது குட்டையான குறிமுறையற்ற ஆர்.என்.ஏ மூலக்கூறு ஆகும். நுண்ணிய ஆர். என். ஏக்கள், பல்வேறு வழிகளில் மற்ற மரபணுக்களின் பண்புகள் வெளிப்படுவதை ஒழுங்குபடுத்தும் பணியைச் செய்கின்றன.

## மனித தூண்டுறு நைட்ரிக் ஆக்ஸைடு சின்த்தேசு

மிர்-939 நேரடியாக, மனிதனின் தூண்டுறு நைட்ரிக் ஆக்ஸைடு சின்த்தேசு  (hiNOS) மரபணு வெளிப்பாட்டை அதன் 3'UTR க்கு கட்டுப்படுத்துவதன் மூலம் ஒழுங்குபடுத்தித்  தடை செய்கிறது. ஹினோஸ் மரபணு வெளிப்பாட்டிற்கு இரட்டை கட்டுப்பாடு உள்ளது, 
சைட்டோக்கைன்கள் ஹினோஸ்   ஆர்.என்.ஏ. படியெடுப்பைத் தூண்டுவதுடன், மிர் -939 அளவையும் அதிகரிக்கிறது.

## மேற்கோள்கள்

## மேலதிக வாசிப்புக்கு
# 
# 

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மூலக்கூற்று உயிரியல்
பகுப்பு:உயிரித் தொழில்நுட்பம்
இலுப்பையூர் (விருதுநகர் மாவட்டம்)

**இலுப்பையூர்** (*Iluppaiyur*) இந்தியாவின் தமிழ்நாடு மாநிலம் விருதுநகர் மாவட்டம் திருச்சுழி வட்டம், நரிக்குடி ஊராட்சி ஒன்றியத்தில் அமைந்துள்ள கிராமமாகும். இவ்வூர் குண்டாற்றுக் கரையில் அமைந்துள்ளது.  மக்களின் முக்கிய தொழில் **[[விவசாயம்]], [[கால்நடை]] மற்றும் [[வணிகம்|வனிகம்]]** ஆகும். இங்கு அரசு மேல்நிலைப் பள்ளி அமைந்துள்ளது. இப்பள்ளியில் 300 மாணவ-மாணவியர் பயின்று வருகின்றனர். இவ்வூரில் அஞ்சலக வசதி உள்ளது. இங்கு பாண்டியன் கிராம வங்கி அமைந்துள்ளது. குன்டாறு பாய்வதால் குடிநீர் வசதியும் உள்ளது. இலுப்பை மரத்தின் பெயரால் அழைக்கப்படும் தமிழ்நாட்டின் பல குடியேற்றங்களில் இதுவும் ஒன்றாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இலுப்பையூர்   கிராமத்தில் மொத்தம் 168 குடும்பங்கள் இருந்தன. இக்கிராமத்தின் மொத்த மக்கள் தொகை 627 ஆகும். இதில் 312 பேர் ஆண்கள் மற்றும் 315 பேர் பெண்கள் இருந்தனர். 

இலுப்பையூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 68 ஆகும். இது கிராமத்தின் மொத்த மக்கள் தொகையில் 10.85% ஆகும். கிராமத்தின் சராசரி பாலின விகிதம் 1010 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி இலுப்பையூர் குழந்தை பாலின விகிதம் 943 ஆகும், இது தமிழ்நாட்டின் சராசரியான 943-என்பதற்கு சமமாக இருந்தது.  

தமிழ்நாட்டுடன் ஒப்பிடும்போது இலுப்பையூர் கிராமத்தில் எழுத்தறிவு விகிதம் அதிகமாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, இலுப்பையூர் கிராமத்தின் எழுத்தறிவு விகிதம் 81.57% ஆக இருந்தது. இலுப்பையூரில் ஆண்களின் எழுத்தறிவு விகிதம் 89.17% ஆகவும், பெண்களின் எழுத்தறிவு விகிதம் 74.11% ​​ஆகவும் இருந்தது.

இலுப்பையூர் கிராமத்தில், மக்கள் தொகையில் பட்டியல் சாதியினர் 7.81 சதவீதமாக உள்ளனர். இங்கு பட்டியல் பழங்குடியினர் எவரும் இல்லை. 

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
புவி வெப்ப மண்டலங்கள்

**புவி வெப்ப மண்டலங்கள்** (*Geographical zones*) என்பன அட்சக்கோட்டுப் பரவலைப் பொறுத்து மாறுபடும் வெப்பநிலையின் அடிப்படையில் புவிக்கோளத்தின் பிரிப்புகளாகும்.

## ஐந்து பிரிவுகள்
# வடக்கு குளிர் மண்டலம் - 66.5 டிகிரி ஆர்டிக் வட்டத்திலிருந்து 90டிகிரி வடதுருவம் வரை பரவியுள்ளது. புவியின் பரப்பளவில் 4.12% பரவியுள்ளது 
# வடக்கு மிதவெப்ப மண்டலம் - கடகரேகை என்று அழைக்கப்படும் 22.5டிகிரி வடஅட்சரேகையில் இருந்து ஆர்டிக் வட்டம் எனப்படும் 66.5டிகிரி வடஅட்சரேகை வரை பரவியுள்ளது - புவியின் பரப்பளவில் 25.99% பரவியுள்ளது.
# வெப்பமண்டலம் - இது நிலநடுக்கோட்டு வெப்பமண்டலம் என்றும் அழைக்கப்படும். 23.5டிகிரி வடஅட்சக்கோடு (கடகரேகை)யில் இருந்து 23.5டிகிரி தென்     அட்சரேகை (மகரரேகை) வரை பரவியுள்ளது. புவியின் பரப்பளவில் 39.78% பரவியுள்ளது.
# தெற்கு மிதவெப்ப மண்டலம் - கடகரேகை என்று அழைக்கப்படும் 22.5டிகிரி தெற்குஅட்சரேகையில் இருந்து அண்டார்டிக் வட்டம் எனப்படும் 66.5டிகிரி தெற்குஅட்சரேகை வரை பரவியுள்ளது - புவியின் பரப்பளவில் 25.99% பரவியுள்ளது.
#தெற்கு குளிர் மண்டலம் - 66.5 டிகிரி அண்டார்டிக் வட்டத்திலிருந்து 90டிகிரி தென் துருவம் வரை பரவியுள்ளது. புவியின் பரப்பளவில் 4.12% பரவியுள்ளது

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:புவி
இலியூகார்ட்டு தயோபீனால் வினை

**இலியூகார்ட்டு தயோபீனால் வினை** *(Leuckart thiophenol reaction)* என்பது ஈரசோசாந்தேட்டின் வேதிச்சிதைவு வினையைக் குறிக்கிறது. இவ்வினையில் சற்று அமிலத்தன்மை கொண்ட குப்ரசு எனப்படும் தாமிர(I) ஆக்சைடு ஊடகத்தில் ஈரசோசாந்தேட்டை மிதமாக சூடாக்கப்படும்போது இச்சிதைவு வினை நிகழ்கிறது. உருவாகும் தொடர்புடைய அரைல் சாந்தேட்டு கார நீராற்பகுப்பின் போது அரைல் தயோல்களையும், மேலும் சூடாக்கும் போது அரைல் தயோ ஈதர்களையும் கொடுக்கிறது.

 1890 ஆம் ஆண்டு முதன்முதலாக இவ்வினையை ருடால்ப் இலியூகார்ட்டு கண்டறிந்து அறிமுகப்படுத்தினார்
.  
  
## மேற்கோள்கள்
.

பகுப்பு:பெயர் வினைகள்
பகுப்பு:கரிம வேதி வினைகள்
மரணவலி தணிப்புச் சிகிச்சை

** மரணவலி தணிப்புச் சிகிச்சை** (**palliative care** ) என்பது தீரா நோய்களால் மரணத் தறுவாயை நெருங்கிய நோயாளிகளுக்கு அளிக்கப்படும் சிறப்பு மருத்துவ பராமரிப்பு மற்றும் செவிலியர் கவனிப்பு ஆகியவைகொண்ட பல்நோக்கு மருத்துவ அணுகுமுறை ஆகும். நோயாளிகளுக்கு ஏற்படும் வலி, மன அழுத்தம்,  நோய் உணர்குறி ஆகியவற்றில் இருந்து நிவாரணம் அளிக்கும் விதமாக இந்தச் சிகிச்சை அளிக்கப்படுகிறது.  இந்தச் சிகிச்சையின் நோக்கம் நோயாளி மற்றும் அவரது குடும்பத்தின் வாழ்க்கைத் தரத்தை மேம்படுத்துவதும் ஆகும். 2016 ஆம் ஆண்டின் சான்றுகள் இறப்பில் தரத்தின் முன்னேற்றத்தை ஆதரிக்கின்றன.

மரணவலி தணிப்புச் சிகிச்சை என்பது நோயைக் குணப்படுத்தாது என்பதால், தோல்வியுற்ற மருத்துவ முறை என்று அதைப் பற்றி விமர்ச்சிக்கப்படுகிறது, இதற்கு மரணம் என்பது இயற்கையானது, தவிர்க்க முடியாதது. இறக்கும் நிலையில் உரிய ஆதரவைத் தரத் தவறுவதுதான் செயற்கையானது. இறக்கும் நிலையில் நோயாளிக்குத் தேவைப்படும் அரவணைப்பையும் மரணவலி தணிப்புச் சிகிச்சையையும் அளிக்கவேண்டியது மிக அவசியம் என்ற கூற்று உள்ளது.

## மேற்கோள்கள்

பகுப்பு:மருத்துவம்
நிறை மின்கடத்தி

**நிறை கடத்தி** (*perfect conductor*) அல்லது **நிறை மின்கடத்தி** (*perfect electric conductor*, PEC) என்பது தனித்துவமான பொருள் ஒன்றானது முடிவில்லா மின்கடத்தியாகவோ அல்லது பூச்சிய மின்தடையுடையதாகவோ செயல்படுவதைக் குறிக்கும். நிறை மின்கடத்தி இயற்கையாக கிடைப்பதில்லை. இவற்றின் மற்ற பண்புகளுடன் ஒப்பிடும் பொழுது மின்தடை புறக்கணிக்கத்தக்கதாக உள்ளது. உதாரணமாக, காந்தநீரியக்கவியல், மின்சுற்று வரைபடம் ஆகியன.

## நிறை மின்கடத்தியின் பண்புகள்
* நிறை மின்கடத்தியானது பூச்சிய மின்தடையைப் பெற்றிருக்கும்.
* நிலையான காந்தப்பாயத்தைப் பெற்றிருக்கும்.

## நிறை மின்கடத்திக்கும் மீக்கடத்திக்கும் உள்ள  வேறுபாடு
மீக்கடத்திகள் பூச்சிய மின்தடை உடையது. மேலும் இவை மெய்சனர் விளைவு, காந்தப்பாயத்தின் சத்திச்சொட்டாக்கல் (*quantization*) போன்ற குவாண்டம் விளைவுகளை வெளிப்படுத்தும். நிறை மின்கடத்தியில் உள்ளார்ந்த காந்தப்புலம் நிலையானதாக இருக்கும். ஆனால் பூச்சியமானதாகவோ அல்லது பூச்சியமற்றதாகவோ இருக்கலாம். மீக்கடத்தியில் காந்தப்புலம் பூச்சியமாக இருக்கும்.

## மேற்கோள்கள்

பகுப்பு:மீக்கடத்துதிறன்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
தேவேந்தர் யாதவ்

**தேவேந்தர் யாதவ்** (*Devender Yadav*)  இந்திய தேசிய காங்கிரசு கட்சியைச் சேர்ந்த ஓர் இந்திய அரசியல்வாதி ஆவார். அனைத்திந்திய காங்கிரசு கட்சி செயலாளராகவும் இராசத்தான் மாநிலத்தின் காங்கிரசு கட்சி இணை பொறுப்பாளராகவும் இருந்துள்ளார். பாதலி சட்டமன்றத் தொகுதி சட்டமன்ற உறுப்பினராக 2008-2013, 2013-2015 ஆம் ஆண்டுகளில் பணியாற்றினார். 2015 ஆம் ஆண்டு தில்லியில் நடைபெற்ற தேர்தலில் ஆம் ஆத்மி கட்சியின் அயேசு யாதவால் 35376 வாக்குகள் வித்தியாசத்தில் இவர் தோற்கடிக்கப்பட்டார் .மயிலாப்பூர் இந்து நிரந்தர நிதியத்தின் உரிமையாளரும் இவரே, அவர் சிவகங்கையில் பிரச்சாரத்திற்காக பணம் செலவழிக்கப்பட்டதால், டெபாசிட்தாரர்களுக்கு பணத்தைத் திரும்பக் கொடுக்க போராடுகிறார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1972 பிறப்புகள்
நமையூர்

**நமையூர்** என்பது தமிழ்நாட்டின், பெரம்பலூர் மாவட்டத்தின் குன்னம் வட்டத்திலுள்ள  வேப்பூர் ஊராட்சி ஒன்றியத்தில் அமைந்த சிறுமத்தூர் ஊராட்சியில் உள்ள ஒரு கிராமம் ஆகும்.

## புவியியல்
நமையூர் கிராமம் 11.32 அட்சரேகையிலும் 78.97 கிழக்கு தீர்க்கரேகையிலும் அமைந்துள்ளது.

## பொருளாதாரம்
தற்போது நமையூர் கிராமத்தில் அதிகமாக கரும்பு, நெல், மரவள்ளி, மக்காச்சோளம், நிலக்கடலை மற்றும் பல பயிர்கள் பயிரிடப்படுகின்றன.

## கோயில் & திருவிழாக்கள்
* மாரியம்மன் கோயில்,  
* பஞ்சுமாயி பாலாயி கோயில் மூப்பனார் கோயில்.
* சிவன் கோயில்.
* பெருமாள் கோயில்.

## மேற்கோள்கள்

1. பேராசிரியர். இல. தியாகராஜன் (ஊரும் பெயரும்)

## வெளி இணைப்புகள்
* நமையூர் நடுத்தெரு
பகுப்பு:பெரம்பலூர் மாவட்டத்திலுள்ள கிராமங்கள்
பவன் சர்மா

**பவன் சர்மா** (*Pawan Sharma*) (பிறப்பு 1959) பாரதிய ஜனதா கட்சியின் தலைவராகவும், தில்லி சட்டமன்றம்|தில்லி சட்டமன்ற]] முன்னாள் உறுப்பினராகவும் உள்ளார். உத்தம் நகரிலிருந்து 2013 இல் தில்லி சட்டமன்றத்திற்குத் தேர்ந்தெடுக்கப்பட்டார்.

## குறிப்புகள்

பகுப்பு:1959 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
அரசு மேல்நிலைப் பள்ளி, அரிமளம்

**அரிமளம் அரசு மேல்நிலைப்பள்ளி** தமிழகத்தில் உள்ள புதுக்கோட்டை மாவட்டத்தின் அரிமழத்தில் அமைந்துள்ள மேல்நிலைப் பள்ளியாகும்.

## பள்ளி வரலாறு
பள்ளிக்கான அடிக்கல் 23.1.1941 அன்று நாட்டப்பட்டு 23.4.1942 ஆம் ஆண்டில் கட்டி முடிக்கப்பட்டது. அப்போது புதுக்கோட்டையின் திவானாக இருந்த அலெக்சாண்டர் டோட்டன்ஹாம் என்ற ஆங்கிலேயரால் திறந்து வைக்கப்பட்டது. இப்பள்ளியில் இந்தியா விடுதலை பெற்ற இருபத்தைந்தாம் ஆண்டு வெள்ளி விழாவையொட்டி நிறுவப்பட்ட நினைவுக்கல் உள்ளது.

## நிர்வாகம்
இப்பள்ளி தமிழ்நாடு அரசு பள்ளிக்கல்வித்துறையின் கீழ் செயல்படுகிறது. மாவட்ட அளவில் புதுக்கோட்டை மாவட்ட முதன்மைக்கல்வி அலுவலர் இப்பள்ளியின் நிர்வாகத்தைக் கவனிக்கிறார்.

### நலத்திட்டங்கள்
சீருடை, காலணிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை போன்ற அனைத்து தமிழக அரசின் அனைத்து நலத்திட்டங்களையும் பெற்று மாணவ, மாணவியா் ஆா்வமுடன் கல்வி கற்று வருகின்றனா்

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
லி ஆறு

**லி ஆறு** (*Li River*) சீனாவில் குவாங்சி எனுமிடத்தில் காணப்படுகிறது. இந்த ஆறு பயணிக்கும் துாரம் 83 கி.மீ. ஆகும். 

இந்த ஆறு மோயர் மலைப்பகுதியில் உற்பத்தியாகிறது. உற்பத்தியாகும் இடத்தில் லி ஆறு 'லி சியாங்' என்று அழைக்கப்படுகிறது. மலைகளும், காடுகளும் நிரம்பிய அழகிய சூழலில் அமைந்துள்ள இந்த ஆறு கப்பல் சுற்றுலாவிற்குப் புகழ் பெற்றது. லி ஆற்றின் பகுதியில் அமைந்துள்ள **யானைத்தும்பிக்கை மலை** அனைவரையும் கவரக்கூடியதாக உள்ளது.          
   

Li-Flussfahrt-164-Huegel-2012-gje.jpg
Li-Flussfahrt-112-Flossfahrer-2012-gje.jpg
Li-Flussfahrt-132-stilles Wasser-2012-gje.jpg
Li-Flussfahrt-146-Grotte-2012-gje.jpg
Li-Flussfahrt-168-Kalksteine-2012-gje.jpg
Li-Flussfahrt-174-Floss-2012-gje.jpg
Li-Flussfahrt-266-2012-gje.jpg

  
## மேற்கோள்கள்
  .

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு: சீனாவில் உள்ள ஆறுகள்
அரசு மேல்நிலைப் பள்ளி, ஆலவயல்

**அரசு மேல்நிலைப் பள்ளி, ஆலவயல்** (*Government Higher Secondary School, Alavayal*) தமிழகத்தின் புதுக்கோட்டை மாவட்டம் பொன்னமராவதி ஊராட்சி ஒன்றியம் (தாலுகா) ஆலவயல் ஊராட்சியில் செயல்பட்டு வரும் அரசு மேல்நிலைப் பள்ளி ஆகும்.

## தோற்றம்
இப்பள்ளி 1989 ஆம் ஆண்டு சூலை மாதம் 19 ஆம் நாள் தோற்றுவிக்கப்பட்டது. முதலில் மணிவண்ணன் என்பவர் தலைமையாசிரியராக பணியாற்றினார்.

## நிர்வாகம்
புதுக்கோட்டை மாவட்ட முதன்மை கல்வி அலுவலர் மற்றும் மாவட்ட கல்வி அலுவலர் நிர்வாகத்தின் கீழ் தலைமை ஆசிரியர் மற்றும் 27 ஆசிரியர்கள் உட்பட உடற்கல்வி ஆசிரியர், சிறப்பு ஆசிரியர்கள் பணியாற்றி வருகின்றனர்.

## மாணவர்கள் மற்றும் பிரிவுகள்
2017 ஆம் ஆண்டில் இப்பள்ளியில் 750 மாணாக்கர்கள் 6 முதல் 12 ஆம் வகுப்பு வரையிலான வகுப்புகளில் பயின்றனர். மேல்நிலை வகுப்பில் கணினி அறிவியல் மற்றும் உயிரியல்  பிரிவு பாடங்கள் நடத்தப்படுகின்றன. 
thumb|ஆலவயல் பள்ளி தேர்ச்சி சதவீத பட்டியல்

## வசதிகள்
இப்பள்ளிக்கு ரூபாய் 1 கோடி செலவில் புதிய கட்டிடம் ஒன்று கட்டப்பட்டுள்ளது. குடிநீர் வசதி, கழிப்பிட வசதிகளும் செய்யப்பட்டுள்ளன. கல்வி கற்பித்தல் தவிர ஆலவயல் அரசு மேல்நிலைப்பள்ளியில் டெங்கு ஒழிப்பு தினம் மற்றும் டெங்கு ஒழிப்பு உறுதிமொழியேற்பு நிகழ்ச்சி போன்ற பல்வேறு சமூக விழிப்புணர்வு நிகழ்ச்சிகளும் அவ்வப்போது நடத்தப்படுகின்றன. 

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
பகுப்பு:பொன்னமராவதி ஊராட்சி ஒன்றியம்
கோபால் ராய்

**கோபால் ராய்** (Gopal Rai) லக்னோ பல்கலைக்கழகத்தில் சமூகவியல் துறையில் 1998 ஆம் ஆண்டில் முதுகலைப் பட்டம் பெற்றவர். அவர் தன்னுடைய பணியை, 1992 ஆம் ஆண்டு அகில இந்திய மாணவர் சங்கம், இந்தியா (மார்க்சிஸ்ட்-லெனினிஸ்ட்) விடுதலை கம்யூனிஸ்ட் கட்சியின் மாணவர் பிரிவினை லக்னோ பல்கலைக்கழகத்தில் ஆரம்பித்த போது தொடங்கினார். அவர் ஆம் ஆத்மி கட்சியின் தேசிய செயற்குழு உறுப்பினராக உள்ளார்.

## அரசியல்
ராய் 1992 ஆம் ஆண்டு லக்னோ பல்கலைக்கழகத்தில் தனது மாணவப் பருவத்தில் துப்பாக்கியால் சுடப்பட்ட போது அவர் பக்கவாதத்தினால் பாதிக்கப்பட்டார். அவரும் பிற இரு உறுப்பினர்களும்  "மெயின் பி ஆம் ஆத்மி" பிரச்சாரத்தில் 10 ஜனவரி அன்று முதல் 26 வரை நிதி சேகரிப்பு கையாளுதல், பணிகளில் ஈடுபட்டனர்.

## சான்றுகள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஆம் ஆத்மி கட்சி அமைச்சர்கள்
அஜ்மல் கான்

**எச். அஜ்மல் கான் **(H. Ajmal Khan) ஒரு இந்திய அரசியல்வாதியும் நாடாளுமன்ற உறுப்பினரும் ஆவார். 1967 ஆம் ஆண்டில் நடைபெற்ற இந்திய நாடாளுமன்றத் தேர்தலில் தமிழ்நாட்டின் பெரியகுளம் மக்களவைத் தொகுதியிலிருந்து சுதந்திராக் கட்சி சார்பாக போட்டுயிட்டு வெற்றிபெற்றார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
ஊராட்சி ஒன்றிய நடுநிலைப் பள்ளி, வி. லெட்சுமிபுரம்

**ஊராட்சி ஒன்றிய நடுநிலைப் பள்ளி, வி.லெட்சுமிபுரம்**  இந்திய நாட்டில், தமிழ்நாடு மாநிலத்தில் உள்ள புதுக்கோட்டை மாவட்டத்தில் திருமயம் சரகத்திற்குட்பட்ட வி.லெட்சுமிபுரம் ஊராட்சியில்  இந்நடுநிலைப் பள்ளி அமைந்துள்ளது. 

## நிர்வாகம்
பள்ளியானது தொடக்கக் கல்வித் துறையின் கீழ் உதவித் தொடக்கக் கல்வி அலுவலர் அவர்களின் நிர்வாகத்தில் செயல்படுகிறது. தமிழ்நாடு அரசு வழங்கும் விலையில்லா சீருடை,காலணி, புத்தகம், புத்தகப்பை, கணிதப்பெட்டி, கலர் பென்சில், பாடக்குறிப்பேடு ஆகியவை மாணவர்களுக்கு வழங்கப்படுகிறது.

## கல்வி
முதல் வகுப்பிலிருந்து எட்டாம் வகுப்பு வரை கல்வி பயிற்றுவிக்கப் படுகிறது. அரங்கிராம்பட்டி, கொட்டையாபட்டி, நல்லிப்பட்டி மற்றும் ஆலமரம் போன்ற, அருகில் உள்ள கிராமத்திலிருந்து மாணவர்கள் இப்பள்ளியில் கல்வி பயில்கின்றனர். இப்பள்ளியில் சராசரியாக நூற்றுக்கும் மேற்பட்ட மாணவ மாணவியர்கள் பயின்று வருகின்றனர்.பள்ளியில் முதல் வகுப்பு முதல் ஐந்தாம் வகுப்பு வரை செயல்வழிக்கற்றல் முறையிலும், ஆறாம் வகுப்பு முதல் எட்டாம் வகுப்பு வரை படைப்பாற்றல் கல்வி முறையிலும் பயிற்றுவிக்கப்படுகிறது.

## ஆசிரியர்கள்
பள்ளியில் முதல் வகுப்பு முதல் ஐந்தாம் வகுப்பு வரை மூன்று ஆசிரியர்களும், ஆறாம் வகுப்பு முதல் எட்டாம் வகுப்பு வரை தலைமை ஆசிரியர் உட்பட நான்கு ஆசிரியர்களும் கல்வி கற்பிக்கின்றனர்.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
குழவடையான்

**குழவடையான்** (*Kuzhavadaiyan*) என்பது இந்தியாவின் தமிழ்நாட்டில் அரியலூர் மாவட்டத்தில் உடையார்பாளையம் வட்டத்தில் அமைந்துள்ள ஒரு கிராமம் ஆகும்.

## அமைவிடம்
இக்கிராமம் சென்னையிலிருந்து 255 கி.மீ. தொலைவில் அமைந்துள்ளது. இக்கிராமத்திற்கு தெற்கே 30 கி.மீ. தொலைவில் கும்பகோணம் உள்ளது. மேற்கே 38 கி.மீ. தொலைவில் அரியலூரும், வடக்கே 25 கி.மீ. தொலைவில் முஷ்ணம் மற்றும் 36 கி.மீ தொலைவில் விருத்தாச்சலம் உள்ளது.

## அருகில் உள்ள இடங்கள்'
* கங்கைகொண்டசோழபுரம் 
* கீழணை (அணைக்கரை) 

## கோயில்கள்
* குழவடையான் விநாயகர் கோயில்

## மேற்கோள்கள்

பகுப்பு:அரியலூர் மாவட்டத்திலுள்ள கிராமங்கள்
பிஹரி மால்

**இராஜா பர்மால்** (Raja Bharmal) ( 1498 – 27 சனவரி 1574) மற்றும் **பிஹரி மால்** அல்லது பக்மால் என்றும் எழைக்கப்படுவர் தற்போதைய இந்தியாவில் இராசத்தான் மாநிலத்தில் அமைந்திருந்த செய்ப்பூர் இராச்சியத்தை ஆண்ட 22 ஆவது இராஜபுத்திர அரசர் ஆவார்.

இவரின் மகள், மரியம் உசு-சமானி (ஜோதா பாய் எனப் பரவலாக அறியப்பட்டவர்), 3 ஆவது முகலாயப் பேரரசர் அக்பரின் முதன்மையான வாழ்க்கைத் துணைவரும் 4 ஆவது முகலாயப் பேரரசர் ஜஹாங்கீரின் தாயும் ஆவார். முகலாயப் பேரரசின் மிகக் குறிப்பிடத்தக்க நிகழ்வுகளுள் ஒன்றாக இராஜா பர்மாலின் மகளின் திருமணம் அமைந்தது. இவர் அந்நாளில் தனக்கு அடுத்ததாக ஆட்சிக்கு வந்த பக்வந்த் தாசு மற்றும் இவரது பேரன் மான் சிங் ஆகியோருடன் மிக உயர்வான மன்சப்தார் ஆக இருந்தார். இவர் 1574 ஆம் ஆண்டு ஆக்ராவில் இறந்தார்.

## மேற்கோள்கள்

பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பகுப்பு:இராசபுத்திரர்கள்
பிரம் சிங் தன்வர்

**பிரம் சிங் தன்வர்** (*Brahm Singh Tanwar*) (ஜூலை 7, 1952 தில்லியில் பிறந்தார்) பாரதிய ஜனதா கட்சியைச் சேர்ந்த அரசியல்வாதியும் மற்றும் தில்லி சட்டமன்றத்தின் முன்னாள் உறுப்பினரும் ஆவார். இவர் 1993, 1998 இல் மெக்ராலி தொகுதியிலிருந்தும் மற்றும் 2013 ல் சந்தர்பூர் தொகுதியிலிருந்தும் உறுப்பினராகத் தேர்ந்தெடுக்கப்பட்டார். இவர் மூன்று முறை மாமன்ற உறுப்பினராகத் தேர்ந்தெடுக்கப்பட்டார். இவர் தில்லியிலுள்ள குஜ்ஜர் சமூகத்தின் பிரபலமானத் தலைவராக உள்ளார். இவர் 2020 ஆம் ஆண்டு நடைபெற்ற சட்டமன்றத் தேர்தலில் போட்டியிட்ட வேட்பாளர்களில் முதல் 5 பணக்கார வேட்பாளர் பட்டியலில் இடம்பெற்றுள்ளார்.

## குறிப்புகள்

பகுப்பு:1952 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஏ. எஸ். ஏ. ஆறுமுகம்

**ஏ. எஸ். ஏ. ஆறுமுகம்** (A. S. A. Arumugam) இந்தியாவைச் சேர்ந்த ஓர் அரசியல்வாதியும் முன்னாள் சட்டமன்ற உறுப்பினரும் ஆவார். 1984 ஆம் ஆண்டு நடைபெற்ற தேர்தலில் விருதுநகர் தொகுதியில் இருந்து ஜனதா கட்சியின் வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார். தனது 77 ஆவது வயதில் இவர் காலமானார்.
## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்திய அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
வெத்தியார் வெட்டு

**வெத்தியார் வெட்டு** என்பது தமிழ்நாட்டில் அரியலூர் மாவட்டம், உடையார்பாளையம் வட்டத்தில் அமைந்துள்ள ஒரு கிராமம் ஆகும். இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.

## மக்கள்தொகை
2001 மக்கள்தொகை கணக்குப்படி வெத்தியார்வெட்டு கிராமத்தில் 3187 பேர் உள்ளனர்.இதில் ஆண்கள் 1594ம் பெண்கள் 1593 பேரும் உள்ளனர்.

இவ்வூரில் சோழகன் ஏரி மற்றும் அம்பலவானன் ஏரி உள்ளது.கிழக்கு மற்றும் மேற்கில் மாரியம்மன் கோவிலும் மற்றும் பெரியநாயகி கோவில். முனீஸ்வரன் கோவில். வீரனார் கோவில். சங்கிலிகருப்பு கோவில் ஆகியவை அமைந்துள்ளது.இவ்வூரில் வன்னியர்,பட்டியல் வகுப்பினர்,மற்றும் பழங்குடி இனத்தவர்கள் வசிக்கிறார்கள்.

## மேற்கோள்கள்
 

பகுப்பு:அரியலூர் மாவட்டத்திலுள்ள கிராமங்கள்